b"\n_START_ARTICLE_\nKri\n_START_PARAGRAPH_\nKr\xc3\xad je teko\xc4\x8de tkivo, zgrajeno iz \xc5\xa1tevilnih vrst specializiranih celic in teko\xc4\x8de medceli\xc4\x8dnine (krvne plazme). Medicinski izrazi, ki se nana\xc5\xa1ajo na kri, se navadno za\xc4\x8dnejo s hemo- ali hemato- (iz gr\xc5\xa1ke besede za kri haima). Pretaka se znotraj obto\xc4\x8dilnega ali cirkulacijskega sistema po \xc5\xbeilah - arterijah, kapilarah in venah kjer prina\xc5\xa1a v tkiva kisik ter hranilne snovi, iz le-teh pa odstranjuje ogljikov dioksid in odpadne snovi. Poganja jo mi\xc5\xa1i\xc4\x8dast organ, imenovan srce. V telesu normalnega odraslega \xc4\x8dloveka je pribli\xc5\xbeno od 5-6 litrov krvi.\n_START_SECTION_\nRegulacija\n_START_PARAGRAPH_\nKri je pomemben \xc4\x8dlen pri homeostazi oz. notranjega ravnovesja mnogih organizmov, pri \xc4\x8demer \xc4\x8dlovek ni nikakr\xc5\xa1na izjema. _NEWLINE_Snovi v krvi, kot so Na\xe2\x81\xba ioni in beljakovine v plazmi (albumini), vpivajo na vodni potencial (koli\xc4\x8dina vode) krvi in s tem na gradient vodnega potenciala; s tem torej vpliva vodni potencial s temi snovmi na povratno gibanje vode iz medceli\xc4\x8dnine v kri._NEWLINE_Voda v krvi pomaga tudi pri regulaciji telesne temperature, saj prena\xc5\xa1a toploto iz mest, kjer se spro\xc5\xa1\xc4\x8da (npr. jetra in mi\xc5\xa1ice) v mesta, kjer se oddaja (npr. ko\xc5\xbea in ledvice)._NEWLINE_Za vzdr\xc5\xbeevanje vrednosti pH je v krvi pomemben t. i. puferski sistem. Pri tem imajo najpomembnej\xc5\xa1o vlogo aminokisline oz. beljakovine, ki imajo aminsko (NH\xe2\x82\x82) karboksilno (COOH) funckionalno skupino. Pri tem deluje aminoskupina kot baza, ker lahko sprejme H\xe2\x81\xba ione in je torej akceptor protonov, karboksilna skupina pa kot kislina, ker lahko odda H\xe2\x81\xba ione in je zato donor protonov. Tako torej lahko aminoskupina prenizki pH zvi\xc5\xa1a, karboskilna skupina pa ga zni\xc5\xbea. Puferski sistem med drugim vzdr\xc5\xbeuje delovanje hemoglobina in nekaterih plazemskih beljakovin.\n_START_SECTION_\nZa\xc5\xa1\xc4\x8dita\n_START_PARAGRAPH_\nBele krvni\xc4\x8dke oz. levkociti v krvi so izrednega pomena za organizem pri obrambni vlogi, saj \xc5\xa1\xc4\x8ditijo pred potencialnimi patogenimi mikrobi in njihovimi toksini (strupi) s specifi\xc4\x8dnim (tvorba in izlo\xc4\x8danje protiteles) in nespecifi\xc4\x8dnim (fagocitoza) imunskim odgovorom._NEWLINE_Krvne plo\xc5\xa1\xc4\x8dice oz. trombociti, razne beljakovine (npr. fibrinogen) in \xc5\xa1tevilni krvni faktorji (npr. Ca\xc2\xb2\xe2\x81\xba) z mehanizmom strjevanja \xc5\xa1\xc4\x8ditijo organizem pred izgubo krvi, posredno pa tudi pred vstopom patogenih mikrobov.\n_START_SECTION_\nKrvni proizvodi\n_START_PARAGRAPH_\nKri pridobljena od \xc4\x8dlove\xc5\xa1kih darovalcev je hranjena v posebni 'krvni banki'. Kri pozna razli\xc4\x8dne tipe krvi pri ljudeh, pa tudi razli\xc4\x8dne kategorizacije tipov krvi obstajajo. Kri se tako deli na skupine A, B, AB in O, pa tudi po Rhesusu na pozitivne in negativne. Transfuzija krvi v pomo\xc4\x8d travmatolo\xc5\xa1kim medicinskim izpostavam mora biti izvedena s kompatibilnim tipom krvi, saj nesprejetje daroval\xc4\x8deve krvi \xc5\xbee tako prizadetega telesa lahko povzro\xc4\x8di hude, celo usodne reakcije za ranjenca. Praviloma se zato pred darovanjem preveri ujemanje krvi._NEWLINE_Poleg same krvi, ki se vnese v \xc5\xbeile, se z darovano krvjo lahko napravi tudi druga\xc4\x8dne izdelke: krvna plazma, skoncentrirani trombociti, ki pomagajo pri zapiranju rane, zamrznjena ledena krvna plazma za \xc5\xa1ir\xc5\xa1o uporabo (kiroprecipitat) in posebne koagulantne koncentrate.\n_START_SECTION_\nVnos v \xc5\xbeile\n_START_PARAGRAPH_\nVeliko vrst zdravil (od antibiotikov pa do kemoterapije) se vnese v \xc5\xbeilo, saj ne bi z enakim u\xc4\x8dinkom bili prebavljeni ali procesirani po zau\xc5\xbeitju skozi prebavni trakt._NEWLINE_Ob te\xc5\xbeki izgubi krvi se v \xc5\xbeile vnese teko\xc4\x8do, posebno preparirano teko\xc4\x8dino. Tak\xc5\xa1no snov imenujejo ekspander plazme, gre pa za solucijo soli, fiziolo\xc5\xa1ke raztopine, sve\xc5\xbeo \xc4\x8dlove\xc5\xa1ko plazmo, raztopljeno dekstrozo ali glukozo, koloidno raztopino ali celo beljakovinske raztopine \xc4\x8dlove\xc5\xa1ke plazme (snov podobna jaj\xc4\x87nem beljaku). Ob te\xc5\xbekih krvavitvah transfuzija ne deluje ni\xc4\x8d bolje od tak\xc5\xa1nih nadomestkov, poskrbijo pa ti nadomestki, da ranjenec ne izkrvavi oziroma izgublja kri oz. vodo, ki je nujna za osnovne metaboli\xc4\x8dne funkcije telesa. Zaradi dodatne vsebnosti energije so te raztopine lahko celo bolj u\xc4\x8dinkovite od krvnih transfuzij.\n_START_SECTION_\nPu\xc5\xa1\xc4\x8danje krvi\n_START_PARAGRAPH_\nV sodobni medicini se pu\xc5\xa1\xc4\x8danje krvi \xc5\xa1e vedno uporablja pri nekaterih redkih boleznih, kakr\xc5\xa1na je hemakromatoza in policitemija. Pu\xc5\xa1\xc4\x8danje krvi in predvsem uporaba pijavk (najbolj sme\xc5\xa1ena pri Molieru), so pa sedaj dokazano napa\xc4\x8den medicinski poseg iz 19.stoletja, ko se je smatralo, da nekatere bolezni nastanejo zaradi prekomerne krvi, ostanka medicine Hipokrata."